دوغوم گونوم
بوگون دوغوم گونومدن توپلام 9131 گون
سوووشدو؛ 25 ایل بیتدی گئتدی تاریخین صحیفهلرینه
دوزدو کیملیک بلگهمده یازیلان تاریخه چوخ گووهنهبیلمهرم آنجاق بیر چوخوموز یاخامیزا کئچهن یانلیش دوغوم تاریخیمیز دوغرو اولماسادا بئله اونونلا راضیلاشیب منیمسهمک زورونداییق یوخسا چاغی گلنده بیر بوشلوق دویاجاغیمیز قاچیریلماز اولاجاقدیر؛ منیم دوغوم تاریخیم آتامین دوغوم تاریخیله بیر آی و بیر گونده اولماسی داها ایلگینج، داها گوونمهمهلی اولدوغون وورغولاییر؛ آنجاق باشقا آچسدان آداما یاخشی بیر دویغو باغیشلاییر، اؤزون آتاسینا چوخ یاخین دویور و ساییره.
نئچه ایل اؤنجه کیمسه یاشیمی سورسایدی چالیشاردیم اولدوغومدان أن آزی بیر ایکی یاش آرتیق دئییب اؤزومو یاشلی گؤستهرم، چوخ چتین اولاردی فرقینده اولان اولا نیه کی اوُز-گؤزوم منی اولدوغوم یاشیمدان آرتیق گؤستهریردی؛ مدرسهده همین یاشلی گؤرونمهم بیرآزدا یئکه یئکه دانیشیب، آتابابا سؤزلرین قولانان، هر نمنهیه بیر ناغیلی اولان کیمسه اولدوغوما گؤره بوتؤولوکده یاشیندان ایرهلی دانیشان بیریسی اولدوغوما گؤره بیلهمه (منه) " قوجا " دئیهردیرلر؛ اوزامان دوستلاردان منه چاتان بو تاخما آدی چوخ سئومهسهیدیمده بئله ایندی او آدی چوخ سئویب دئمک اولار اؤزلهمیشم، بو دفعه نه یازیق کی داها قوجا چاغیران یوخدو !!!
سانال دونیایا گلدیکده کیمسه منی گؤرمهدیغینه گؤره اؤزومو یاشلی تانیملایاردیم، او زامان یاهو مسئنجر مدودو؛ هرکس چت دن دانیشاردی منسه اوردادا آزدان چوخدان فعالیدیم؛ 17-18 یاشیم واریدی آنجاق هر کیم " اصل "(ASL Plz) ایستهسهیدی اؤزومو 24 یاشیندا تانیتدیراردیم، بیلمیرم نیه بو 24دو چوخ سئوهردیم ؛ باشیم بو دولما دولاشیق یاشاما ائله قاریشدی کی بوگون بیرآن گؤزومو آچدیم گؤردوم 24دو یوخ 25-ی ده سونا أرمیشهم؛ 26-یا سالام دئمهلییم !
انگیمده بیر آغ توک بیتیب، ساچلاریمداکی آغ توکلرین داها ساییسی الیمدن چیخیب،داها باشیمدا دؤولت توکو یوخ قوجالیق توکلرینی گؤرورم، ظالیملرین سایلاریدا گونو گوندن آرتماغا دوغرو گئدیر !
ایندی بیر دویغو بئینیمی چولغالاییب دئییر 24 یاشینین سئوگیسی سنی آتماییب هله؛ سنده اونو آتما، یاشینی سورانلارا 24 یاشیم وار دئیه جاواب وئر !
ی. س:یاشاسین دیرلی دوستلاریمی کی همراه اولدن اؤنجه دونن گئجه ساعات 12دن سئوگیله دولو مئساژلارین منه یوللاماغا باشلادیرلار؛ بوتون منه دیهر وئریب دوغوم گونومه گؤره، سئوگی دولوسو مئساژلارین گؤندهرن دوستلاریمدان سونسوز تشککورلریمی بیلدیریرم؛ نه یاخشی کی وارسینیز دئیه بیلهرم سادجه.
ا. ی: بو گؤزل گولون شکیلینی سئوگیله دولو بوتون دوستلاریما سونورام
02.06.93
-
- ۹۳/۰۶/۰۲
uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk unk